టోబా మహావిపత్తు సిద్ధాంతం
టోబా విస్ఫోటనం, ప్రస్తుతం ఇండోనేషియాలోని టోబా సరస్సు ఉన్న ప్రదేశంలో 75000±900 years సంవత్సరాల కిందట జరిగింది. పొటాసియమ్ ఆర్గాన్ డేటింగు ప్రకారం దీన్ని నిర్ధారించారు. క్వాటర్నరీ పీరియడ్లో (ప్రస్తుత పీరియడ్) జరిగిన నాలుగు టోబా విస్ఫోటనాల్లో ఇది అతి పెద్దది, చివరిదీను. వోల్కానిక్ ఎక్స్ప్లోసివిటీ ఇండెక్సుపై దీని తీవ్రత 8 (భూమిపై జరిగిన అగ్నిపర్వత విస్ఫోటనాలకు ఇచ్చిన రేటింగుల్లో అతిపెద్దది ఇది); ఈ విస్ఫోటనంలో లావా, బూడిదలు విరజిమ్మగా భూగర్భంలో ఏర్పడిన ఖాళీలోకి భూమి కుంగి, భూతలంపై ఒక పెద్ద గుండం ఏర్పడింది (ఈ విధంగా ఏర్పడిన గుండాలను "కాల్డెరా" అంటారు). ఈ కాల్డెరా పొడవు 100 కి.మీ., వెడల్పు 30 కి.మీ. ఉంది. ఈ కాల్డెరాను ప్రస్తుతం టోబా సరస్సు అంటారు. విస్ఫోటనంలో వెలువడ్డ బూడిద, తదితర పదార్థాల ఘనపరిమాణం 2,800 కి.మీ.3 ఉండి ఉంటుందని అంచనా.  ఇందులో 800 కి.మీ.3 బూడిద రూపంలో భూమిపై కురిసింది.
ఇనవాషిరో సరస్సు
ఈ సరస్సు బేసిన్‌లో సహజ ఉద్భిజ్జ సంపద 620 చ.కి.మీ. మేరకు విస్తరించి ఉంది. ఇక్కడ పెరిగే వృక్షాలు వెడల్పాటి ఆకురాల్చు అడవులు (Deciduous broad leaf forests), సబ్ ఆల్పైన్ (sub alpine), కొనిఫెరస్ (Coniferous forest) అడవుల తరగతికి చెందినవి. సరస్సు కొంతవరకు ఆమ్లపూరితంగా వుండటం వలన ఈ జలాల్లో సేంద్రియ పదార్ధం చాలా తక్కువగా వుంటుంది. అందువలన ఇక్కడ పెద్ద రకం చేపలు పెరగవు. కరాశియస్ గిబెలియో (Carassius Gibelio), లూసిస్కస్ హకోనేన్సిస్ (Leiciscus Hakonensis), ఇవాన (Salvelinus Leucomaenis) వంటి జాతులకు చెందిన చిన్నరకం చేపలు మాత్రమే ఈ సరస్సులో లభిస్తాయి.